Alto Penedés

L'Alto Penedés (en catalán y oficialment Alt Penedès) ye una comarca de Catalunya, una d'as dos en que se dibidió a comarca historica de lo Penedés en 1936 chunto con o Baixo Penedés (tamién en feban parte bels municipios de l'actual comarca d'o Garraf.

Muga con l'Anoya por o norte; con o Baixo Llobregat por l'este; con o Garraf por o sud, y con o Baixo Penedés y l'Alto Campo por l'ueste.

A suya población ye de 98.856 habitant en una superficie de 592,77 km², con una densidat de población de 166,77 hab/km². A suya capital se troba en Vilafranca del Penedès (que yera a capital d'a comarca d'o Penedès) y actualment en fan parte 27 municipios.

 Historia 
O 5 de mayo de 985 tropas d'o Califato de Cordoba comandatas por Almanzor marchan dende Cordoba enta lo condau de Barcelona. En o suyo camín espullan os territorios d'as actuals comarcas d'o Baixo Penedés, Alto Penedés, Baixo Llobregat, Barcelonés y Vallés Occidental, destruindo los monesterios de Sant Cugat del Vallès (en Sant Cugat del Vallès), Sant Pavlo del Campo (en Barcelona) y Sant Per d'as Puellas (tamién en Barcelona). David González Ruiz: Breve Historia de la Corona de Aragón. Ediciones Nowtilus, S.L., Madrid, abril de 2012, p. 39, ISBN 978-84-9967-306-6

En o verano de 1003, un exercito d'o Califato de Cordoba mandau por Abd al-Malik al-Muzaffar, fillo d'Almanzor, destruye bellos castiellos en l'Alto Penedés y espulla la ciudat de Manresa, en o condau de Barcelona. David González Ruiz: Breve Historia de la Corona de Aragón. Ediciones Nowtilus, S.L., Madrid, abril de 2012, p. 42, ISBN 978-84-9967-306-6

 Demografía 

 Referencias 

Categoría:Comarcas de Catalunya
Categoría:Alto Penedés